section_heading: Posudba u Empoli
paragraph_text: Giovinco je u srpnju 2007. poslan na posudbu u Empoli s dobrim prijateljem i suigračem Claudiom Marchisiom. Na posudbi je po prvi puta igrao u kupu Uefa, a 30. rujna 2007. godine zabio je i svoj prvi pogodak u Serie A kada je Empoli pobijedio Palermo rezultatom 3:1. Javnosti je postao poznatiji nakon što je 4. studenoga zabio izjednačujući pogodak protiv Rome sličan Ronaldinhovom pogotku protiv Engleske na svjetskom prvenstvu 2002. Nakon ispadanja Empolija iz lige, vraćen je u Juventus.